2021. aasta Saksamaa parlamendivalimised
2021. aasta Saksamaa parlamendivalimised olid Saksamaa 20. Liidupäeva valimised, mis toimusid 26. septembril 2021. Valimised võitis Saksamaa Sotsiaaldemokraatlik Partei, mis sai 25,75 % valijate toetuse ja 206 kohta Liidupäevas. Teiseks tuli Saksamaa Kristlik-Demokraatlik Liit, mis koos Baieri sõsarpartei Kristlik-Sotsiaalse Liiduga sai 24,1 % häältest (196 kohta). Kolmanda koha said Rohelised (Liit 90/Rohelised) 14,8 protsendiga (118 kohta). Järgnesid Vaba Demokraatlik Partei (FDP) 11,5 protsendiga (92 kohta) ja Alternatiiv Saksamaale (AfD) 10,3 protsendiga (83 kohta). Vasakpartei sai 4.9% häältest ja 39 kohta Liidupäevas. Taani ja friisi rahvusvähemust esindav Lõuna-Schleswigi Valijate Liit sai Liidupäevas 1 koha.